Petőfi Sándor

(1823–1849)

*„szabadság, szerelem” költője*

*POETA NATUS - őstehetség*

*A romantika egyik legnagyobb költője, a magyar költészet világirodalmi alakja*

**Élete:**

Kiskőrösön született, majd családjával Kiskunfélegyházára költözött.

Apja, Petrovics István mészárosmester. (A költő maga választotta a magyarosabban hangzó Petőfi nevet, az anyakönyvben ő is a Petrovics nevet viselte.)

Anyja Hrúz Mária, cselédlány. Petőfi költészetének meghatározó témái gyermekkora helyszínei, emlékei (pl. *Szülőföldemen, Az alföld, A puszta télen* stb.).



**Tanulóévek, vándorévek:**

Apja vállalkozása egy ideig sikeres volt. Taníttatta a fiait, Sándort és öccsét, Istvánt. Petőfi járt iskolába: szülővárosában, majd Kecskeméten, Szabadszálláson, Sárszentlőrincen, Pesten, Aszódon, Selmecbányán, végül a pápai református kollégiumban tanult. Volt, ahonnan kicsapták, volt ahonnan édesapja vette ki rossz tanulmányi eredménye miatt.

Iskolaévei közben műveltsége kitágult, megtanult németül, franciául és angolul. Megmutatkozott szabadságvágya, viszont szorgalommal igyekezett a költői tehetségét fejleszteni.

A rossz tanulmányi eredményei miatt apja kitagadja. Petőfi ezután gyalog vándorolt az országban, nélkülözve, nyomorogva.

 Először katonának állt, de gyenge testalkatával nem bírta sokáig a fizikai megterhelést. Majd vándorszínésznek szegődött, közben tanulmányait is folytatni próbálta Pápán. Itt ismerkedett meg Jókai Mórral.

1842-ben megjelent első verse: *A borozó.*

**Költői indulás:**

Vándorszínész, németből fordít, másol – ebből tartja el magát. Nyomorban él. Felhagy a színészkedéssel. Összeírta verseit és Pestre ment, ahol Vörösmarty pártfogását kérte. Vörösmarty ajánlására kiadják verseit és Vahot Imre maga mellé vette segédszerkesztőnek lapjához, a *Pesti Divatlap*hoz.

Ettől kezdve a költő anyagi helyzete megszilárdult.

Megbékélt szüleivel *(Füstbe ment terv, Egy estém otthon),* majd 1844 nyarától megindult költői pályáján.

**Pesti Divatlap:**Egy éven át dolgozott a *Pesti Divatlap*nál, és az ott megjelent versei – bordalok*( Vizet iszom*), életképek (*Megy a juhász szamáron, A tintásüveg, Szeget szeggel* stb.) – tették népszerűvé.

**Az első sikerek:**1844-ben írta *A helység kalapácsa* című eposzparódiát, és ekkor látott hozzá a *János vitéz*hez is.

**Egyéni hangjának jellemzője a népdalstílus** *(Befordultam a konyhára…*).

**Petőfi szerelmei:**

**Csapó Etelka** - fiatalon meghalt (gyermekszerelem) - *Cipruslombok Etelke sírjáról* című versciklust írta hozzá.

**Mednyánszky Berta** - *Szerelem gyöngyei* - versciklus.

**Szendrey Júlia -** 1846 őszén ismerkedtek meg Nagykárolyban egy bálon. A lány apja ellenzi kapcsolatukat, mégis 1 évvel később összeházasodnak. Petőfi a lány kezét a *Reszket a bokor, mert…* című versében kérte meg, melyre levélben jött a válasz: ’1000x’ ☺

**Tízek Társasága:**Ez évben szervezte meg a *Tízek Társaságát,* amelynek tagjai fiatal írók voltak. Petőfi a fiatal írók nemzedékének vezére lett.

**Barátság: Arany Jánossal** barátságuk1847-ben alakult ki. Az *Arany Jánoshoz, Levél Arany Jánoshoz* című episztolák /költői levél/ szólnak erről.

**Hitvesi költészet:** a mézesheteit és házasságának másfél évét is számos versben megörökítette (pl. *Beszél a fákkal a bús őszi szél..., Szeptember végén, Minek nevezzelek)* – **újszerűen, hiszen a hitvestárshoz verset írni addig nemigen volt szokás.**

**Forradalom és szabadságharc:**

Az 1848-as forradalmi hullám márciusban Pestet és Petőfit is elérte – tudta, hogy az ifjúság élére neki kell állnia. A március 15-i eseménysorban Petőfi és Pilvax kávéházbeli asztaltársai levezényelték a pesti forradalmat.

Petőfi nem volt elégedett a politikai változásokkal, nagyobb intézkedéseket várt (*Nemzeti dal, Akasszátok föl a királyokat!)*

 Érdekes ellentétként a hazaszeretetét fenséges, nyugalmat árasztó tájleíró versekben is kifejezte *(Szülőföldemen, Itt van az ősz*...).

*Az apostol* című elbeszélő költeményben a főhős, Szilveszter életútjának bemutatásával önmagát mutatja be.

1848 őszétől századosként vett részt a szabadságharcban. Decemberben megszületett Zoltán nevű fia. 1849 elejétől Bem seregében szolgált.

A segesvári ütközetben tűnt el július 31-én. Testét máig nem találták meg.

Drámája: *Tigris és hiéna*

Regénye: (*A hóhér kötele)*